
Dr. Szabó Tímea címzetes főjegyző

Tisztelt Képviselő-testület!
Az államháztartásról szóló 2011. évi CXCV. törvény (a továbbiakban: Áht.) 24. § (4) bekezdése alapján a költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

„(4) A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

a) a helyi önkormányzat költségvetési mérlegét közgazdasági tagolásban, előirányzat felhasználási tervét,

b) *  a többéves kihatással járó döntések számszerűsítését évenkénti bontásban és összesítve,

c) *  a közvetett támogatásokat - így különösen adóelengedéseket, adókedvezményeket - tartalmazó kimutatást, és

d) *  a 29/A. § szerinti tervszámoknak megfelelően a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.”
Az államháztartásról szóló 368/2011. (XII. 31.) Korm. rendelet 28. § alapján az Áht. 24. § (4) bekezdés c) pontja szerinti közvetett támogatásokat legalább az alábbi részletezettségben kell bemutatni:

„a) az ellátottak térítési díjának, kártérítésének méltányossági alapon történő elengedésének összege,

b) a lakosság részére lakásépítéshez, lakásfelújításhoz nyújtott kölcsönök elengedésének összege,

c) a helyi adónál, gépjárműadónál biztosított kedvezmény, mentesség összege adónemenként,

d) a helyiségek, eszközök hasznosításából származó bevételből nyújtott kedvezmény, mentesség összege, és

e) az egyéb nyújtott kedvezmény vagy kölcsön elengedésének összege.”
A fentiek szerint előírt tájékoztatást, illetve annak szöveges indokolását jelen előterjesztés, a számszaki adatokat a jelen előterjesztéshez csatolt táblázatok tartalmazzák.

Az Önkormányzat költségvetési mérlege – a korábbi évek gyakorlatának megfelelően a költségvetési rendeletbe került beépítésre. A mérleg tartalmazza a megállapított bevételi főösszeg jogcím-csoportonkénti részletezését, valamint a megállapított kiadási főösszeg részletezését kiemelt előirányzatonként.

Az Önkormányzatnak jelenleg többéves kihatással, anyagi kötelezettséggel járó döntése nincs. 

Közvetett támogatások (melléklet):

Mentes a kommunális adó alól a 10/2014.(X.15.) önkormányzati rendelet alapján:
1. A magánszemélyek kommunális adója esetében mentes az adó alól:
- a lakásnak minősülő épület (életvitelszerűen lakott) 62,5 %-ban, 

- azon gazdasági épület, mely az adott telken a főépület, 70 %-ban. 

Ezen mentességek 2026. évi várható összege 2 221 200 Ft. 
2. Az építményadó esetében mentes az adó alól:
- a magánszemély tulajdonában lévő lakás és nem lakás céljára szolgáló építmény;
- a főépülettel egy helyrajzi számú ingatlanon lévő egyéb építmény.

Ezen mentességek 2026. évi várható összege 67 500 Ft. 

Előirányzat felhasználási ütemterv: 
Az előirányzat felhasználási ütemterv bevételeinek esetében nagyrészt az éves összeg 12 részre osztásával történt a tervezés, a saját bevételeken belül a helyi adó bevételek március, szeptember hónapban történő befizetése miatt emelkedés várható.
A kiadási oldal tekintetében a működési kiadások, valamint a működési célú pénzeszköz átadások esetében is - az év egészében - havonta közel azonos összeggel terveztünk. Ezen kiadások ugyanis nagyrészt havi rendszerességgel előfordulnak, illetve felmerülésük időpontja bizonytalan. A beruházásokat pedig a tervezett kivitelezésük időpontjára terveztük.
A 2026. évi költségvetés mérlege az Aht. 29/A.§ szerinti tervszámmal:
A 2026. évi költségvetési főösszeg a 2025-ben előre vetített tervszámokhoz képest jelentős növekedést mutat. Ennek fő oka, hogy növekedés mutatható ki a normatív állami támogatások tekintetében a minimálbér emelés és a rezsi költségek növekedése miatt, ami beépült a támogatásba. A további években az adóknál kiugró növekedés már nem várható, de az adó felderítések folyamatosan várhatóak.
A kiadási oldal tekintetében a minimál bér emelés miatt, szintén a személyi juttatások növekedése látható a járulékokkal együtt. A dologi kiadásoknál is tervezni kellett az inflációval. A bevételek növekedése a bér kötelező emelését fedezi, ezen felül marad kisebb a felújításokra és beruházásokra 

Az évközben eseteleges nem tervezett felújításokhoz, beruházásokhoz a tartalék keret áll rendelkezésre fedezetként.
Az Áht. 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban és a bevételek, kiadások terv adatainak részletezését a melléklet tartalmazza

Határozati javaslat:

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

…/2026.(…) HATÁROZATA
Tájékoztatási kötelezettségről
Mindszentkálla Község Önkormányzata Képviselő-testülete 2026. évi költségvetéshez kapcsolódó, az államháztartásról szóló törvény szerinti tájékoztatást elfogadja.

Mindszentkálla, 2026. február 6. 

